# Patxi Mokollo eta Juakiña Txelden

* «Patxi Mokollo eta Juakiña Txelden »
* 1/
* Habana'ra juan nitzan
* arditikan gabe,
* egiñ ogei urtian
* bost milloiren jabe;
* belarri biak tente,
* memoriya argi,
* ezer etzan tokiyan
* atzaparrak garbi.
* Txin, txin, txin, txin,
* diruaren otsa,
* guziori alaitzen
* diguna biotza.
* 2/
* Almena izan arren
* dirua irabazteko,
* ez dezu orratzirik
* illiak orrazteko;
* alkandora zikiña
* jaiko eta asteko,
* ez dezula besterik
* soiñian jazteko.
* 3/
* Ez naiz lanian zintzo
* saiatua, baiña
* alkandorak baditut
* atorrak zuk aiña;
* berritsua galanta
* zu zera, Juakiña,
* moztutzia merezi
* dezuna mingaiña.
* 4/
* Aukeran zenduala
* txikitan oitua,
* zure bizi-modua
* beti orditua;
* sudurra piparraren
* gisa gorritua,
* barku zar baterako
* a zer pilotua!
* 5/
* Abuan ez dezula
* agiñ eta ortzik,
* aiñ gutxi mingañian
* egiyazko itzik;
* eskuan polsa aundi
* dotoria utsik;
* neska zarrari ezin
* alaitu bi.otzik.
* 6/
* Gorrotua urari,
* ardua memoriñ,
* pitxar bat eran arren
* geiagon inbiriñ;
* etxera balantxaka
* lurrera iya eroriñ,
* galtza zarren zulotik
* ezurrak agiriñ.
* 7/
* Zankuak agiriyan,
* gonatxua motza,
* sudur gorri luzía,
* zimurra kokotza;
* zure begiratua
* dezula zorrotza,
* buruko tximak arro,
* dirurizu ontza.
* 8/
* Gazterík alperraren
* karrera bukatu,
* egundaiño etzera
* lanian nekatu;
* gaiñera egin dituzun
* zor danak ukatu,
* iduritzen al zaizu
* ez dala pekatu?
* 9/
* Nere gisa lanian
* gutxi nekatua,
* zorrak ez ordaintzia
* bada pekatua,
* zeralako ni baiño
* geiago ukatua,
* zaude ixilik, neska zar
* madarika tua!
* 10/
* Atarramentu onik
* ez dute mozkorrak,
* zuk dituzun bezela
* tabernetan zorrak;
* nik soiñekua bezela
* sedazko atorrak,
* ditut nere ondoren
* zu ez bezin jatorrak.
* 11/
* Errekiña bezela
* pipan erretzeko,
* ardua gauza ona da
* mutill zarrentzako;
* neska zar dezutenak
* gogua ezkontzeko,
* moda berriyen billa
* dotore apaintzeko.
* Bertso-papera, «Imp. Macazaga« - Renteria.,
* Jose Joakin Mitxelena bertsolaria, Iturriotz, Oiartzun.
* Askotan argitaratu zuan Mendarok jarri-aldi
* au. Orregatik naste aundia litzake bakoitzaren
* aldaketa guziak emen jartzea. Bakoitzak dituan
* bertso berriak jarriko ditugu.
* Bertso-papera, Makazaga'renean inprentatua ta
* zeñi jaso nion apuntatu ez lluana:
* Sagarduak ez badu sagarraren antzik.
* mutil zarreri ezin alaitu biotzik;
* eran biarko degu, iñun bada matsik.
* ardo txuri goxua, ez badegu beltzik.
* Bertso-papera, Makazaga'renean inprentatua ta
* .Azkoitia'ko Demetrio Alberdi'ri jasoa:
* Zentzurikan ez arren ustez jakintsua,
* dezula adiskidea Kontxexi atsua;
* zuk bezela mingaiña duana indartsua,
* kilkarra Maiatzian bezin berritsua.
* Andoañen festak Maiatz illaren iman,
* iruripenak biyok jatorrak buruan,
* etzan arritzekua ain sasoi eruan,
* gaur ez dago atsegiñ zure inguruan.
* Etziñazun benetan egin mandatua,
* zeunden beste batekin enamoratua,
* ez dezu aitortu nai zure sekretua,
* mozkor alper gezurti erdi erotua.
* Bertso-papera, Makazaga'renean inprentatua ta
* zeñi jaso nion apuntuta ez nuana:
* Nik det milloi erdi bat inguru dotia,
* pianua egun milla errial kostia,
* urrezko errelojua, ta zu arlotia,
* besterena soñian dezun kapotia,
* zuriturik bizarrak eta bigotia.
* Biotz-biotzetikan benetan jasua,
* debozioz egiten dezu errezua;
* txokolatia egunian bi aldiz gozua,
* komeni zuri bizi-modu erosua,
* pakean daguanari jarri arasua.
* Bertso'-papera, au ere Errenteriko Makazaga'k
* moldizkidatua, Elgoibar'ko Jose Maria Etxaniz
* Urruzuno'ri jasoa:
* Festan alkarrengana inguratu gman,
* artaraño ez nakiyan zu nungua ziñan;
* nitzaz gustaturikan galdera zuk ziñan:
* desiotan zeundela ta ezkonduko giñan.
* Ori galdetu nizun ordu beranduan,
* txapela jarri nizun neria buruan,
* ardi-txabola zartxo bateren onduan;
* gaur baño atsegiño zan zure inguruan.
* Asarre nere gisa dago nere ama,
* desamparatu naian dezulako tema;
* zuk ez bezelakuak onra eta fama
* ditut, tatxa gabia naizelako dama.
* Igandian orditu, astelenian jai;
* egiya da orduan erantzun nizun: bai;
* zurekin ezkondutzerik nere amak eztu nai.
* maiorazgo aberatsa topatu dit galai.
* Zuri gusta<tzen zaizu ongi jan eta eran,
* zera ostentaziua dezuna jazkeran;
* diozunez galaiak dituzu aukeran,
* nai det jakiñ zergatik ezkontzen etzeran.
* Ditudalako ikusten makiña bat ero,
* sartu bear litzakez, dauden beca-bero,
* neskatillen ondoren ezkondu ta gero,
* dentro de la caldera de Pedro Botero.
* Gaztetan ilusío geiegi buruan,
* galai aukerakuak zure inguruan;
* dantza gustora orduan egiten genduan.
* orlako gora-berak oi dira munduan,